stanford-oval/wikipedia huggingface dataset:
Thomas Bormolini

| Thomas Bormolini |
| --- | --- |

Henkilötiedot
Syntynyt: 29. elokuuta 1991 (ikä 33) Sondalo, Italia
Uran tiedot
Seura:   CS Esercito
Laji:  ampumahiihto 
Maailmancup
Kaudet:  2014-
Paras sijoitus:  13
Voitot:  0
Palkintokorokkeella:  0
 Tietolaatikko päivitetty 6. joulukuuta 2015 
Thomas Bormolini (s. 29. elokuuta 1991 Sondalo) on italialainen ampumahiihtäjä, joka edustaa CS Esercito -seuraa. Bormolini debytoi ampumahiihdon maailmancupissa joulukuussa 2014 Östersundissa ollen henkilökohtaisessa debyyttikilpailussaan 19. eli heti maailmancupin pisteillä. Parhaimmillaan hän on sijoittunut 13:nneksi Östersundin pikakilpailussa kaudella 2019–2020. Viestin maailmancupkisoissa hän on sijoittunut kerran toiseksi ja kaksi kertaa kolmanneksi.
Bormolini on osallistunut kaksiin nuorten MM-kisoihin, joissa hänen paras sijoituksensa on 26. vuodelta 2012 Kontiolahdelta. Aikuisten arvokilpailuihin hän on osallistunut vuoden 2015 MM-kilpailuista Kontiolahdelta alkaen. Parhaimmillaan hän on sijoittunut 27:nneksi Östersundin MM-kilpailujen 2019 takaa-ajokilpailussa.
Käännös suomeksi
Helsinki Photography Biennial

Helsinki Photography Biennial, Helsingin valokuvabiennaali on joka toinen vuosi järjestettävä tapahtumien sarja, joka esittelee niin suomalaista kuin kansainvälistäkin nykyvalokuvausta.
Historia

Helsinki Photography Biennialin juuret ulottuvat 1980-luvulle, jolloin tapahtuma tunnettiin nimellä Valokuvataide – Arkitaide. Vuodesta 2000 vuoteen 2009 sen nimi oli Helsinki Photography Festival. Valokuvataiteilijoiden liitto on järjestänyt tapahtumaa noin joka kolmas vuosi limittäin Suomalaisen valokuvataiteen kolmivuotisnäyttelyn kanssa. Vuonna 2012 nämä tapahtumat yhdistyivät parillisten vuosien huhtikuussa järjestettäväksi laajamittaiseksi kaupunkitapahtumaksi ja nimettiin uudelleen Helsinki Photography Biennialiksi.
Ensimmäiset Valokuvataide – Arkitaide tapahtumat 1980-luvun alussa olivat silloisen Valokuvataiteen Seuran aktiivien vapaaehtoistyön luomuksia, joita järjestettiin kolmen – neljän vuoden välein kaikkiaan yhdeksän kertaa. Päämääränä oli Suomessa siihen aikaan melko marginaalisen valokuvataiteen tunnetuksi tekeminen suurelle yleisölle. 1990-luvun alusta festivaalia on järjestänyt Valokuvataiteilijoiden Liitto. Samaan aikaan tapahtumat suunnattiin jo selkeämmin valokuvataiteen problematiikasta kiinnostuneille erityisille kohderyhmille: Valokuvaus ja valta (1993) ja Saksalaisia teemoja (1996).
Ensimmäinen Helsinki Photography Festival -nimellä järjestetty Joitakin osia maailmasta vuonna 2000 oli laajin ja kansainvälisin Suomessa koskaan järjestetty nykyvalokuvauksen näyttelykokonaisuus ja tapahtuma. Seuraava festivaali to be continued… / jatkuu… (2005) esitteli brittiläisen ja suomalaisen nykytaiteen kärkeä valokuvan ja liikkuvan kuvan osalta Mika Elon ja Brett Rogersin kuratoimana. Vuonna 2009 festivaali järjestettiin yhteistyössä Helsingin kaupungin taidemuseon ja Suomen valokuvataiteen museon kanssa. Aletheia pureutui valokuvan totuuskäsitteeseen kuraattoreinaan Jan-Erik Lundström ja Elina Heikka. Vuoden 2012 HPB12 oli ensimmäinen biennaalina järjestetty tapahtuma. Keväällä 2012 keskiössä oli kaupunki ja urbaanisuus, ja biennaalin päänäyttelyt kuratoi kuusihenkinen työryhmä, johon kuului sekä valokuvataiteilijoita että tutkija Helsingin kaupunginmuseosta. HPB12:een sisältyi myös laaja kattaus muita näyttelyitä ja tapahtumia pääkaupunkiseudulla.
Helsinki Photography Biennial 2014

Helsingin valokuvabiennaali järjestetään seuraavan kerran 27.3.–4.5.2014.
Vuonna 2014 biennaalin teemana ovat ekologiset kysymykset ja näihin liittyvät syy- ja seuraussuhteet. Biennaalin tuottavat Valokuvataiteilijoiden Liitto ja Valokuvagalleria Hippolyte yhteistyössä Suomen valokuvataiteen museon kanssa.
Vuoden 2014 Helsinki Photography Biennialin kuraattorina toimii istanbulilainen kuraattori ja muotoilija Basak Senova. HPB14:ssa Senova tutkii tilastotieteestä lainattua ekologisen virhepäätelmän käsitettä. Käsitteen alla Senova avaa taiteen avulla ympäristöön liittyvän tiedon harhoja. Arkistot ovat koko prosessin ajan keskeinen väline työskentelyssä. HPB14 vaaliikin valokuvapohjaisten arkistojen ja ympäristöä koskevan tiedon suhdetta. Basak Senova on kutsunut myös Branko Franceschin (Zagreb) kuratoimaan kanssaan yhden biennaalin osion.
Senovan lisäksi HPB14 on kutsunut Mustarinda-seuran kehittämään tapahtuman teemaa. Mustarinda käynnistää neljä taiteellista tutkimusprosessia, joissa arvioidaan luontokuvamme ja -suhteemme kehitystä erityisesti arkistojen, arkkitehtuurin, metsän ja energian näkökulmista ja joiden tulokset esitetään osana HPB14:ää. Prosesseihin sisältyy työpajoja, jotka pidetään Mustarinda-talolla Hyrynsalmella, Paljakan ikimetsien siimeksessä. Työpajoissa teoreettiseen työskentelyyn yhdistyy kehollinen kokemus.Vuonna 2014 biennaalin osallistuvat taiteilijat Ali Cherri, Barbaros Kayan, Braco Dimitrijević, Daniel García Andújar, Hana Miletic, Jawad Al Malhi, Jesper Just, Marja Helander, Mary McIntyre, Oliver Ressler, Olof Jarlbro, Raqs Media Collective, Serkan Taycan, Société Réaliste, Tamás Dezső, Tomislav Gotovac, Tuula Närhinen, Willie Doherty ja Yane Calovski.
Henry Taube

| Henry Taube |
| --- | --- |

Henkilötiedot
Syntynyt: 30. marraskuuta 1915 Neudorf, Kanada
Kuollut: 16. marraskuuta 2005 (89 vuotta) Palo Alto, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Saskatchewanin yliopisto Kalifornian yliopisto (Berkeley)
Instituutti:  Cornellin yliopisto Chicagon yliopisto Stanfordin yliopisto
Tutkimusalue:  Kemia
Tunnetut työt:  Kompleksien tutkimus (Sisäkehän mekanismi)
Palkinnot:   Nobelin kemianpalkinto (1983)
Henry Taubelle osoitettu muistotaulu.
Henry Taube (30. marraskuuta 1915 Neudorf, Saskatchewan, Kanada – 16. marraskuuta 2005 Palo Alto, Kalifornia) oli Kanadassa syntynyt yhdysvaltalainen Nobelin kemianpalkinnon vuonna 1983 saanut kemisti. Hän sai palkinnon metallikomplekseissa tapahtuvien elektroninsiirtoreaktioiden mekanismien tutkimisesta. Hänellä oli vaimonsa Maryn kanssa kaksi poikaa ja yksi tytär.
Harijärvi (Liperi)

| Harijärvi |
| --- | --- |
Valtiot:  Suomi
Maakunnat:  Pohjois-Karjala
Kunnat:  Liperi
Koordinaatit:  62°41′47″N, 29°33′00″E
Vesistöalue ja valuma-alueen tietoja
Päävesistöalue:  Vuoksen vesistö (04)
Valuma-alue:  Viinijärven valuma-alue (04.35)
Järvinumero:  04.352.1.024
Mittaustietoja
Pinnankorkeus:  87 m 
Rantaviiva:  6,19 km 
Pinta-ala:  0,9 km² 
Tilavuus:  0,007 km³ 
Keskisyvyys:  7,8 m 
Suurin syvyys:  27,1 m 
 fiHarijärvi 
Harijärvi on järvi Liperin koillisosassa Pohjois-Karjalassa. Sen pinta-ala on 90 hehtaaria. Etäisyys Joensuun keskustasta on 15 kilometriä luoteeseen.
Maantiede

Harijärvi on kaakkois–luoteissuuntainen. Mainittavia saaria ei ole. Etäisyys järven kaakkoisrannalta luoteisrannalle on 1,8 kilometriä. Länsirannalla sijaitsee järven pinta-alaan nähden laaja Ahoniemi. Harijärven koillinen osa on syvä, lounaisosassa on 15 metrin syvänne, kaakkoinen osa on matalaa. Luoteinen osa jakautuu pieniin lahtiin. Noin neljäsosa järvestä on vähintään 10 metriä syvää. Rannoilla on runsaasti pientaloja, koillisrannan Valkeisenmäki kohoaa noin 130 metriä merenpinnan yläpuolelle.
Harijärven luoteisrannalta lähtee laskuoja Viinijärveen, joka sijaitsee noin 350 metriä länteen.
Harijärven vesitilavuus on 6 985 000 kuutiometriä.
Harijärvi (04.352.1.024) kuuluu Viinijärven alueeseen (04.352), joka on kolmannen jakovaiheen vesistö Vuoksen vesistössä (04). Toinen jakovaihe on Viinijärven valuma-alue (04.35) ja ensimmäinen jakovaihe on Oriveden–Pyhäselän alue (04.3). Harijärvi on Viinijärven alueen toiseksi laajin vakavesi. Yli 130-neliökilometrinen Viinijärvi on selkeästi suurin alueen 46:sta järvestä.
Noin kuusi kilometriä Harijärveltä etelään sijaitsee Harinjärvi (04.359.1.006).
To Die For

To Die For voi tarkoittaa ainakin seuraavia:
To/Die/For, suomalainen goottimetalliyhtye
Tappava himo (To Die For eli Dracula: The Love Story), Deran Sarafianin ohjaama elokuva vuodelta 1989
To Die For,  Peter Mackenzie Littenin ohjaama elokuva vuodelta 1994
Hinnalla millä hyvänsä (To Die For), Gus Van Santin ohjaama elokuva vuodelta 1995
To Die For, hardcore punk -yhtye Integrityn albumi vuodelta 2003
”To Die For”, Sam Smithin musiikkikappale vuodelta 2020.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”To Die For”, voi hakea sivunnimihaulla, laajalla sivunnimihaulla tai tekstihaulla.
The Scorpioni

The Scorpioni oli Firenzessä 1930–1940-luvulla vaikuttanut englantilaisnaisten ryhmä, joka oli saanut nimensä pisteliäästä ja hyökkäävästä tavastaan, jolla he suhtautuivat italialaisiin ja etenkin amerikkalaisiin. Heihin kuului muun muassa Britannian Italian-suurlähettilään leski ja kotiopettajatar Mary O'Neill. Kyseiset rouvat olivat toisen maailmansodan aikana vangittuna San Gimignanon linnoituskaupungissa.
Entinen Gran Caffé Doney
Rouvien kantapaikkoja olivat Gran Caffé Doney ja Uffizin taidemuseo, jonne he olivat perustaneet niin sanotun English Tea Roomin. Luultavasti kyseinen rouvasjoukko eli Britannian Firenzen-konsulaatin suojeluksessa.
Rouvista on tehty myös elokuva Teetä Mussolinin kanssa, joka perustuu Franco Zeffirellin nuoruudenmuistelmiin. Zeffirelli kasvoi kyseisten rouvien kasvatuksessa.
Ryhmä on jäänyt suuremmatta huomiotta historiankirjoituksessa, ja se yhdistetään miltei aina Franco Zeffirellin elokuvaan. Ryhmä ei kuitenkaan ole kuvitteellinen yhteisö, vaan se mainitaan muun muassa Firenzessä 1930-luvulla asuneen kirjailijatar Violet Trefusisin muistelmissa.
Aiheesta muualla

Zeffirellin haastattelu (Arkistoitu – Internet Archive)
Heinrich Danckelmann

Heinrich Danckelmann (2. elokuuta 1887 – 30. lokakuuta 1947) oli Saksan ilmavoimien kenraali toisen maailmansodan aikana.
Hän syntyi Hardenhausenissa Warburgissa 1887. Danckelmann liittyi Saksan armeijaan ennen ensimmäistä maailmansotaa ja vuonna 1907 hänet ylennettiin luutnantiksi.
Toisen maailmansodan aikana hän oli ensin maavoimien kenraali, ja 1. huhtikuuta 1941 hän sai siirron Luftwaffeen. 31. toukokuuta 1945 Danckelmann jätti sotilastehtävänsä ja siirtyi eläkkeelle, mutta hänet vangittiin ja luovutettiin Jugoslaviaan vastaamaan sotarikossyytteisiin 5. elokuuta 1945. Häntä syytettiin muun muassa Belgradin tuhoamisesta pommikoneilla. Hänet tuomittiin kuolemaan ja hirtettiin Belgradissa 30. lokakuuta 1947.
Heinrich Finck

Heinrich Finck (n. 1444 – n. 1519) oli saksalainen säveltäjä. Suurin osa hänen säilyneistä teoksistaan on lauluja ja muuta vokaalimusiikkia.
Finckin arvellaan syntyneen Bambergissä vuoden 1444 tienoilla. Vuosina 1492–1506 hän toimi muusikkona hoviorkesterissa Puolassa. Vuosina 1510–1519 Finck toimi kapellimestarina Stuttgartissa. Hän kuoli vuonna 1519 tai pian sen jälkeen.
Helena Blomberg-Kroll

Helena Kaarina Blomberg-Kroll (o.s. Blomberg; s. 1966) on suomalainen yhteiskuntatieteilijä. Hän on toiminut sosiaalipolitiikan ja sosiaalityön professorina Helsingin yliopiston Svenska social- och kommunalhögskolanissa 1. maaliskuuta 2001 lähtien. Hän väitteli valtiotieteiden tohtoriksi Åbo Akademin laitoksella Vaasassa vuonna 1999.
Julkaisut

Helena Blomberg: Kosta vad det kosta vill? Attitydmönster och attitydförändringar hos befolkning och eliter beträffande välfärdsservicen i nedskärningarnas tid (väitöskirja). Åbo Akademi, 1999.
Helena Blomberg, Matti Hannikainen ja Pauli Kettunen (toim.): Lamakirja: näkökulmia 1990-luvun talouskriisin ja sen historiallisiin konteksteihin. Kirja-Aurora, 2002.
Helena Blomberg, Christian Kroll, Tommy Lundström ja Hans Swärd (toim.): Sociala problem och socialpolitik i massmedier. Studentlitteratur, 2004.
Helena Blomberg, Christian Kroll, Perttu Salmenhaara ja Matti Similä (toim.): Sameness and diversity: the Nordic welfare state model and the integration of immigrants on the labour market. Helsingin yliopisto, 2008.
Helena Blomberg ja Nanna Kildal (toim.): Workfare and welfare state legitimacy. Nordic Centre of Excellence, 2011. http://hdl.handle.net/10138/41875
Aiheesta muualla

Blomberg-Kroll Helsingin yliopiston tutkimusportaalissa
Heinrich Fehlis

Heinrich Fehlis
Heinrich Fehlis (1. marraskuuta 1906 Wulften, Saksan keisarikunta – 13. toukokuuta 1945 Porsgrunn, Telemark, Norja) oli Saksan salaisen poliisin Gestapon päällikkönä toisen maailmansodan aikana Norjassa.
Fehlis oli koulutukseltaan juristi. Hän liittyi 1933 Saksan kansallissosialistiseen puolueeseen Hitlerin valtaannousun jälkeen. Hän siirtyi 21. huhtikuuta 1940 Osloon Einsatzkommandon päälliköksi, ja saman vuoden marraskuussa hänestä tuli SS-Standartenführer ja Gestapon päällikkö. Tässä tehtävässä hän oli kuolemaansa asti. Kesäkuussa 1944 hänet ylennettiin arvoon SS-Oberführer.
Fehlisistä käytetään Norjassa nimitystä "kirjoituspöytämurhaaja". Hän teki päätökset, keitä kidutetaan ja viedään SS-tuomioistuimeen, jossa yleensä tuli kuolemantuomio. 151 norjalaista teloitettiin ilman oikeudenkäyntiä, useimmat Fehlisin käskystä.
Fehlis ampui itsensä, kun sodan lopputulos kävi hänelle selväksi.
Thomas McMahon (piispa)

Thomas McMahon vuonna 2011.
Thomas McMahon (s. 17. kesäkuuta 1936 Dorking) on brittiläinen roomalaiskatolinen piispa. Hänet vihittiin papiksi Brentwoodin hiippakuntaan 29. marraskuuta 1959 ja nimitettiin saman hiippakunnan johtoon 16. kesäkuuta 1980. Piispaksi vihkiminen seurasi 17. heinäkuuta. Pääkonsekraattorina toimi George Basil Hume, jota avustivat Patrick Joseph Casey ja Geoffrey Burke.
Tiedottajan tutkinto

Tiedottajan tutkinto, MTi oli viestinnän ja tiedottamisen tutkinto, joka valmisti toimimaan yrityksen, järjestön tai muun organisaation viestintätehtävissä. Tiedottajan tutkinto käynnistyi viisi kertaa vuodessa ja oli laajuudeltaan 20 opintoviikkoa eli 30 opintopistettä. Tutkinnon suorittaminen kesti 15 kuukautta. Opinnot hyväksytysti suorittanut voi käyttää nimensä yhteydessä lyhennettä MTi. Suomessa tähän tutkintoon koulutti vain Markkinointi-instituutti.
Tutkinto oli tarkoitettu yrityksissä, järjestöissä ja julkisella sektorilla viestinnän tehtävissä työskenteleville. Se soveltui myös täydennyskoulutukseksi johdon assistenteille, sihteereille, toimittajille sekä markkinoinnin ja markkinointiviestinnän ammattilaisille.
Koulutuksen aikana opittiin tavoitteellista viestinnän suunnittelua ja verkkoviestinnän kokonaisuuden ymmärtämistä sekä näiden taitojen hyödyntämistä käytännössä.
Tutkinnosta valmistui 2200 viestinnän ammattilaista.
Tiedottajan tutkinnon sisältö

Tutkinto oli 15 kuukautta kestävä koulutus, johon sisältyi 12 koulutuspäivää sekä ohjattua etäopiskelua neljästä kuuteen (4–6) tuntia viikossa. Tutkintoon sisältyi myös kehittämishanke, joka useimmiten valittiin opiskelijan omasta työstä ja työnantajaorganisaatiosta.
Tutkinto koostui seuraavista kursseista:
Yhteisöviestintä ja tiedottajan rooli
Vuorovaikutustaidot työyhteisössä
Kasva kirjoittajana
Viestinnän suunnittelu
Viestintätaidot sosiaalisessa mediassa
Toimittajan ABC
Kehittämishanke, MTi
Historia

Tiedottajan tutkinto, MTi aloitettiin Markkinointi-instituutissa vuonna 1978. Tarve käytännönläheiselle koulutukselle oli suuri, sillä ammattiin siirryttiin useimmiten toimittajan tehtävistä tai mainos- ja markkinointialalta. Tiedottajan tutkintoa aiemmin Markkinointi-instituutti oli järjestänyt aiheeseen liittyvää koulutusta markkinoinnin ja mainonnan tutkintojen yhteydessä.
Kehitystyötä Tiedottajan tutkinnon parissa tehtiin vuoden ajan. Työryhmässä vaikuttivat kokeneet työelämän asiantuntijat: tiedotusjohtaja Lasse Laakso Wihuri Oy:stä, osastopäällikkö Walle Jenytin Tiedotusmiehistä ja viestintäkonsultti Seppo Partanen SMMY:n pr-jaostosta. Markkinointi-instituutista mukana olivat Kaarina Iltanen ja Aulis Saukkonen puheenjohtajana.
Ensimmäiselle kurssille vuonna 1978 pyrki runsaat 200 hakijaa, joista 145 valittiin kolmeen aloitusryhmään.
Hakijoiden koulutuspohja oli vahva: 20 prosentilla oli akateeminen tutkinto ja aiempaa työkokemusta. Keski-ikä koulutukseen päässeiden kesken oli päälle 30 vuotta. Naisia oli jo tuolloin 85 prosenttia. Ensimmäisessä ryhmässä kouluttajina toimivat mm. Lasse Laakso, Walle Jenytin ja Sanoma Osakeyhtiön toimittajakoulun rehtori Antero Okkonen. Myöhemmin tutkinnolla ovat kouluttaneet Elisa Juholin, Leif Åberg ja moni muu viestinnän alan ammattilainen.
Tiedottajan tutkintoa uudistettiin useasti, mutta nimi pysyi samana. Loppuaikoina Tiedottajan tutkinto rakentui itsenäisistä kursseista, joita pystyi opiskelemaan myös tutkinnosta riippumatta. Tiedottajan tutkinnon korvasi vuonna 2018 Viestijän koulutusohjelma.
Aiheesta muualla

Markkinointi-instituutti (Arkistoitu – Internet Archive)
ProCom Viestinnän ammattilaiset[vanhentunut linkki]
Tiera

Tiera, pidemmältä nimeltään Iku-Tiera Nieran poika, esiintyy suomalaisessa tarustossa ja siitä kootussa Kalevalassa, sen 30. runossa. Hän on taitava soturi ja Lemminkäisen ystävä, joka lähtee hänen tapaansa mielellään sotimaan. Hahmon lähtökohtana on todennäköisesti Ahdin ja Kyllikin runoissa tavattava Teuri eli Teiri eli Kuuro sekä kuulun runonlaulaja Arhippa Perttusen esittämä Sammon ryöstö -runo, jossa kolmantena sotamiehenä esiintyy Iku-Tiera Nieran poika. Tieran eräänä nimenä on Kalevalassa Kuura. Tieran nimi on yhdistetty Räisälässä sijaitsevaan Tiurinlinnaan ja skandinaaviseen sankarnimeen Diur.
Nimen muunnoksia ja toisintonimiä ovat muun muassa Tuura, Teura ja Liera. Nimen Iku-etuliite viittaa ikuisuuteen ja tarkoittaa luultavasti kunnioitettua. Kalevalassa Tiera on taidokas keihäänkäyttäjä. Hän on niin innostunut sodankäynnistä, että jättää uuden vaimonsa tyydyttämättä ehtiäkseen nopeammin sotaan.[lähde? ]
Thaimaa olympialaisissa

Thaimaa osallistui olympialaisiin ensimmäisen kerran Helsingin 1952 kesäolympialaisissa. Thaimaa on saavuttanut olympiamitaleja nyrkkeilyssä, painonnostossa ja taekwondossa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Nyrkkeily | 4 | 4 | 7 | 15 | 17 |
|  Painonnosto | 5 | 2 | 7 | 14 | 15 |
|  Taekwondo | 1 | 2 | 3 | 6 | 14 |
| Yhteensä | 10 | 8 | 17 | 35 | 57 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1952  1952 Helsinki: 0
1956  1956 Melbourne: 0
1960  1960 Rooma: 0
1964  1964 Tokio: 0
1968  1968 Mexico City: 0
1972  1972 München: 0
| 1976  1976 Montreal | 0 | 0 | 1 | 1 | 37 |
| 1984  1984 Los Angeles | 0 | 1 | 0 | 1 | 33 |
| 1988  1988 Soul | 0 | 0 | 1 | 1 | 46 |
| 1992  1992 Barcelona | 0 | 0 | 1 | 1 | 54 |
| 1996  1996 Atlanta | 1 | 0 | 1 | 2 | 47 |
| 2000  2000 Sydney | 1 | 0 | 2 | 3 | 46 |
| 2004  2004 Ateena | 3 | 1 | 4 | 8 | 25 |
| 2008  2008 Peking | 2 | 2 | 2 | 6 | 31 |
| 2012  2012 Lontoo | 0 | 2 | 2 | 4 | 59 |
| 2016  2016 Rio de Janeiro | 2 | 2 | 2 | 6 | 35 |
| 2020  2020 Tokio | 1 | 0 | 1 | 2 | 59 |
| Yhteensä | 10 | 8 | 17 | 35 | 57 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Payao Poontarat | 1976  1976 Montreal |  Nyrkkeily | Miesten kevyt kärpässarja |
| 2 Hopeaa | Dhawee Umponmaha | 1984  1984 Los Angeles |  Nyrkkeily | Miesten kevyt välisarja |
| 3 Pronssia | Phajol Moolsan | 1988  1988 Soul |  Nyrkkeily | Miesten kääpiösarja |
| 3 Pronssia | Arkhom Chenglai | 1992  1992 Barcelona |  Nyrkkeily | Miesten välisarja |
| 1 Kultaa | Somluck Kamsing | 1996  1996 Atlanta |  Nyrkkeily | Miesten höyhensarja |
| 3 Pronssia | Vichairachanon Khadpo | 1996  1996 Atlanta |  Nyrkkeily | Miesten kääpiösarja |
| 1 Kultaa | Wijan Ponlid | 2000  2000 Sydney |  Nyrkkeily | Miesten kärpässarja |
| 3 Pronssia | Pornchai Thongburan | 2000  2000 Sydney |  Nyrkkeily | Miesten kevyt keskisarja |
| 3 Pronssia | Khassaraporn Suta | 2000  2000 Sydney |  Painonnosto | Naisten 58 kg |
| 1 Kultaa | Manus Boonjumnong | 2004  2004 Ateena |  Nyrkkeily | Miesten kevyt välisarja |
| 1 Kultaa | Udomporn Polsak | 2004  2004 Ateena |  Painonnosto | Naisten 53 kg |
| 1 Kultaa | Pawina Thongsuk | 2004  2004 Ateena |  Painonnosto | Naisten 75 kg |
| 2 Hopeaa | Worapoj Petchkoom | 2004  2004 Ateena |  Nyrkkeily | Miesten kääpiösarja |
| 3 Pronssia | Suriya Prasathinphimai | 2004  2004 Ateena |  Nyrkkeily | Miesten keskisarja |
| 3 Pronssia | Yaowapa Boorapolchai | 2004  2004 Ateena |  Taekwondo | Naisten 49 kg |
| 3 Pronssia | Aree Wiratthaworn | 2004  2004 Ateena |  Painonnosto | Naisten 48 kg |
| 3 Pronssia | Wandee Kameaim | 2004  2004 Ateena |  Painonnosto | Naisten 58 kg |
| 1 Kultaa | Somjit Jongjohor | 2008  2008 Peking |  Nyrkkeily | Miesten kärpässarja |
| 1 Kultaa | Prapawadee Jaroenrattanatarakoon | 2008  2008 Peking |  Painonnosto | Naisten 53 kg |
| 2 Hopeaa | Manus Boonjumnong | 2008  2008 Peking |  Nyrkkeily | Miesten kevyt välisarja |
| 2 Hopeaa | Buttree Puedpong | 2008  2008 Peking |  Taekwondo | Naisten 49 kg |
| 3 Pronssia | Pensiri Laosirikul | 2008  2008 Peking |  Painonnosto | Naisten 48 kg |
| 3 Pronssia | Wandee Kameaim | 2008  2008 Peking |  Painonnosto | Naisten 58 kg |
| 2 Hopeaa | Kaeo Pongprayoon | 2012  2012 Lontoo |  Nyrkkeily | Miesten kevyt kärpässarja |
| 2 Hopeaa | Pimsiri Sirikaew | 2012  2012 Lontoo |  Painonnosto | Naisten 58 kg |
| 3 Pronssia | Chanatip Sonkham | 2012  2012 Lontoo |  Taekwondo | Naisten 49 kg |
| 3 Pronssia | Rattikan Gulnoi | 2012  2012 Lontoo |  Painonnosto | Naisten 58 kg |
| 1 Kultaa | Sopita Tanasan | 2016  2016 Rio de Janeiro |  Painonnosto | Naisten 48 kg |
| 1 Kultaa | Sukanya Srisurat | 2016  2016 Rio de Janeiro |  Painonnosto | Naisten 58 kg |
| 2 Hopeaa | Tawin Hanprab | 2016  2016 Rio de Janeiro |  Taekwondo | Miesten 58 kg |
| 2 Hopeaa | Pimsiri Sirikaew | 2016  2016 Rio de Janeiro |  Painonnosto | Naisten 58 kg |
| 3 Pronssia | Panipak Wongpattanakit | 2016  2016 Rio de Janeiro |  Taekwondo | Naisten 49 kg |
| 3 Pronssia | Sinphet Kruaithong | 2016  2016 Rio de Janeiro |  Painonnosto | Miesten 56 kg |
Lähteet:
Thomas Menamparampil

Thomas Menamparampil (s. 22. lokakuuta 1936) on intialainen roomalaiskatolinen arkkipiispa. Hänet vihittiin salesiaanipapiksi 2. toukokuuta 1965 ja nimitettiin Dibrugarhin hiippakunnan piispaksi 19. kesäkuuta 1981. Piispaksi vihkiminen seurasi 29. marraskuuta. Pääkonsekraattorina toimi Hubert D'Rosario, jota avustivat Orestes Marengo ja Robert Kerketta.
Menamparampil nimitettiin 30. maaliskuuta 1992 Guwahatin piispaksi; 10. heinäkuuta 1995 Guwahatista tuli arkkihiippakunta ja Menamparampilista sen arkkipiispa.
Taylor Momsen

| Taylor Momsen |
| --- | --- |
 Taylor Momsen esiintymässä Rock im Parkissa 2014.
Henkilötiedot
Koko nimi:  Taylor Michel Momsen
Syntynyt: 26. heinäkuuta 1993 (ikä 31)  St. Louis, Missouri, Yhdysvallat
Ammatti:  muusikko malli näyttelijä
Näyttelijä
Aktiivisena:  1998–
Merkittävät roolit:  Jenny Humphrey (Gossip Girl)
Aiheesta muualla
goingtohell.xxx
IMDb 
Elonet
Taylor Michel Momsen (s. 26. heinäkuuta 1993 St. Louis, Missouri, Yhdysvallat) on yhdysvaltalainen laulaja-lauluntekijä, malli ja entinen näyttelijä. Hänet tunnetaan parhaiten Jenny Humphreyn roolista draamasarjassa Gossip Girl. Hän on vuodesta 2009 ollut päävokalisti rock-yhtyeessä The Pretty Reckless.
Varhainen elämä

Momsen syntyi St. Louisissa, Missourissa Collette ja Michael Momsenille. Hänellä on nuorempi sisko Sloane Momsen, joka on myös näyttelijä. Momsenilla on venäläisiä sukujuuria. Hänet kasvatettiin roomalaiskatoliseksi ja hän kävi Our Lady of Lourdes Catholic Schoolia. Perhe muutti myöhemmin Potomaciin, Marylandiin, jossa Momsen suoritti peruskoulunsa loppuun Herbert Hoover Middle Schoolissa. Hän opiskeli myös tanssia St. Louisin Center of Creative Artsissa.
Momsenin ollessa vasta kaksivuotias hänen vanhempansa allekirjoittivat hänelle mallisopimuksen Ford Modelsin kanssa. Momsen on myöhemmin kertonut katkeruudestaan vanhempiaan kohtaan ja vihanneensa työtä, jota joutui tekemään normaalin lapsuuden sijaan.
Momsenin näyttelijänura alkoi jo kolmevuotiaana, kun hän esiintyi Shake n' Baken mainoksessa.